Lindsey Stirling. Lindsey Stirling (; 1986-yil 21-sentabrida tugʻilgan) amerikalik skripkachi, raqqosa va bastakordir. Faoliyatini 2007-yili Lindseystomp nomli YouTube kanalida xoreografik skripka chalishi videolari namoyishi bilan boshlagan. 2010-yili Stirling "America's Got Talent" shou-tanlovida chorak finalga yetib bordi. 2010-yildan keyin Stirling "Lindsey Stirling" nomli minialbom va bir necha singl chiqardi. U klassikadan tortib to hip hop va dubstepgacha turli janrlarda musiqa ijro etadi. Boshqa musiqachilar qoʻshiqlari va soundtrack'larga kaverlar ham ishlaydi.